Naoki Hattori je upokojeni japonski dirkač Formule 1. Svojo kariero je začel v Japonski Formuli 3, kjer je v sezoni 1990 osvojil naslov prvaka. To mu je prineslo nastop za zadnjih dveh dirkah Formule 1 v naslednji sezoni 1991 za Veliko nagrado Japonske in Avstralije, toda obakrat se mu ni uspelo kvalificirati na dirko. Med sezonama 1991 in 1995 je dirkal v prvenstvu Japonske Formule 3000, kot najboljša rezultata je dosegel dve peti mesti v prvenstvih v letih 1992 in 1994. Med sezonama 1996 in 2005 je večinoma dirkal v prvenstvu Formule Nippon, kjer je kot najboljša rezultata dosegel dve drugi mesti v prvenstvih v letih 1996 in 2001. Bližje naslovu je bil v sezoni 1996, ko ga je Ralf Schumacher premagal le za dve točki. Po sezoni 2005 se je upokojil kot dirkač.